|  |  |  |  |  |
| --- | --- | --- | --- | --- |
| Številka: | 43001-352/2021-24 |  | oznaka naročila: | A-157/21 S  |
| Datum: | 14.10.2021 |  | MFERAC: | 2431-21-001323/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Koncesija za izvajanje gospodarske javne službe rednega vzdrževanja in varstva državnih cest, ki so v upravljanju Direkcije RS za infrastrukturo - območje 4** |

**JN006075/2021-B01 - A-157/21; datum objave: 06.09.202**

**Datum prejema: 14.10.2021   09:41**

**Vprašanje:**

V dokumentaciji v zvezi z oddajo naročila lahko naročnik določi objektivna pravila in pogoje za sodelovanje, ki se lahko nanašajo tudi na tehnično in strokovno sposobnost (alinea c prvega odstavka 76. člena ZJN-3). Kot zahtevo za sodelovanje lahko naročnik gospodarskim subjektom naloži le pogoje iz 76. člena ZJN-3, v postopek naročanja pa vključi le tiste zahteve, ki so potrebne za zagotovitev, da ima kandidat ali ponudnik ustrezne pravne in finančne zmogljivosti ter tehnične in strokovne sposobnosti za izvedbo javnega naročila, ki se oddaja. Vse zahteve morajo biti povezane in sorazmerne s predmetom javnega naročila (drugi odstavek 76. člena ZJN-3). Naročnika opozarjamo na prakso Državne revizijske komisije (018-010/2017), ki je odločila, da v skladu z osmim odstavkom 77. člena ZJN-3, ki določa, da tehnično sposobnost gospodarskega subjekta, ki jo naročnik preverja v skladu s 76. členom ZJN-3, lahko gospodarski subjekt glede na vrsto, količino ali pomen ter uporabo gradenj, blaga ali storitev izkaže tudi z navedbo deleža javnega naročila, ki ga gospodarski subjekt morebiti namerava oddati v podizvajanje, vendar pa ob tem ne določa, da se v takšnem primeru lahko določi določen delež (v vsebini, kot ga je določil naročnik), niti ne določa (višine) deleža, ki se v takšnem primeru lahko določi. Na podlagi 94. člen ZJN-3 mora ponudnik, v primeru izvajanja javnega naročila s podizvajalci, navesti vse podizvajalce ter vsak del javnega naročila, ki ga namerava oddati v podizvajanje. Vendar tudi na podlagi te določbe naročnik nima pravice določati deleža del podizvajalec oz. partnerjev v ponudbi. Iz te določbe izhaja samo, da ponudnik ne sme v podizvajanje oddati celotnega naročila (100%), kar potrjuje tudi dopis oz. tolmačenje Direktorata za javno naročanje št. 430-77/2016/7 z dne 30. 3. 2016. Glede na to, da v določbah ZJN-3 ni ustrezne podlage za vsebino določbe, v kateri naročnik zahteva določen delež glede partnerjev, in sicer, da vrednost posla, ki ga prevzema ponudnik, ne more biti manjša od vrednosti posla posameznega podizvajalca (Poglavje 2 Navodilo ponudnikom za izdelavo ponudbe, 2. Oddaja posameznih del podizvajalcem), pozivamo naročnika, da odmakne to zahtevo iz razpisne dokumentacije.

**Odgovor:**

Naročnik umika zahtevo tako, da je vrednost posla, ki ga dejansko prevzema ponudnik, lahko manjša od vrednosti posla posameznega podizvajalca, ob pogoju, da so izpolnjene ostale zahteve iz razpisne dokumentacije.

Naročnik bo objavil spremembo razpisne dokumentacije.